b"\n_START_ARTICLE_\nBrian Azzarello\n_START_SECTION_\nBiografia\n_START_PARAGRAPH_\nBrian es va casar amb l'artista Jill Thompson. Tots dos viuen a Chicago._NEWLINE_L'any 1995, Azzarello va fer una hist\xc3\xb2ria pr\xc3\xb2pia per Vertigo, el western Loveless, i despr\xc3\xa9s per a la mateixa editorial, i durant deu anys, va escriure el policial 100 Bullets  juntament amb Eduardo Risso, publicaci\xc3\xb3 que \xc3\xa9s una de les ins\xc3\xadgnies principals del segell Vertigo entre els anys 1999 i 2009, i el seu treball m\xc3\xa9s reeixit fins avui._NEWLINE_A m\xc3\xa9s, Azzarello va escriure hist\xc3\xb2ries com Batman: Broken City, dibuixada per l'argent\xc3\xad Eduardo Risso; Batman/Deathblow: Despr\xc3\xa9s del Foc, dibuixats per Lee Bermejo, Tim Bradstreet i Mick Gray; Superman: For Tomorrow (que es correspon als nombres 204 a 215 del Volum 2 de Superman, entre els anys 2004 i 2005), dibuixat per Jim Lee; Joker (2008) amb dibuixos de Lee Bermejo; i Lex Luthor: Man of Steel (2005) amb dibuixos de Lee Bermejo._NEWLINE_El 2011 va agafar la s\xc3\xa8rie de c\xc3\xb2mics de Wonder Woman a The New 52. En 2015 va escriure amb Frank Miller 'The Dark Knight III: The Master Race, que van il\xc2\xb7lustrar Miller, Andy Kubert i Klaus Janson."